text: Noam Chomsky: Pa, recimo, u slučaju da talibansko obrazovanje potiče iz Madrasa u Pakistanu, tada ga financira naš glavni saveznik, Saudijska Arabija, a inicijativa za to je došla od Reaganove administracije – pošto je to tada spadalo u dio pomoći Pakistanu, prvenstveno uslijed rata protiv Rusije. Prema tome, Sjedinjene Države su nastojale zadržati Ruse u Afganistanu, a govoreći o pobuni šef stožera CIA-e u Islamabadu vrlo je eksplicitno iznio pravi razlog. Rekao je da nas nije briga za oslobađanje Afganistana, nego je cilj da što više Rusa budu ubijeni. Pozamašan dio te pomoći bila je naša podrška najgoroj diktaturi u Pakistanu, diktaturi generala Zia-ul-Haqa, kome smo odobrili da razvija nuklearno naoružanje. Reganovci su se pravili kao nisu znali, no naravno da su znali. Cilj je bio da i nadalje obilno financiraju diktaturu. Osim toga, radikalno su poticali „islamizaciju“ pakistanskog društva. Stoga ne samo što su saudijski Arapi najekstremniji radikalni fundamentalisti u svijetu Islama nego su i neka vrsta misionara, a novaca imaju na pretek. Posjeduju isto tako i druge sektore bogatstva, a ogromne novce ulažu u izgradnju džamija, kuranskih škola, i slično, te otuda dolazi veliki broj Talibana. Dakle točno je daje naša uloga u svemu tome velika – ali je i gora od toga. Mislim, pogledajmo zabrinjavajuću povijest koja je nastala nakon ruskog povlačenja. Oni su iza sebe ostavili vladu Najibullaha, koja je po mnogočemu bila prilično razumna. Zapravo, ženama je nakon odlaska Rusa bilo u znatnoj mjeri bolje nego ikada prije, barem u Kabulu i sličnim mjestima. A sama vlada Najibullaha, koja je bila dosta popularna održavala se sve dok se nisu zbila dva događaja. 1) Rusi su se povukli, izvukli, i završava se njihovo pružanje pomoći, i 2) SAD daju podršku mudžahedinima koji su uglavnom religiozni ekstremisti i fundamentalisti – momci koji bacaju kiselinu u oči žena ako nisu propisno odjevene i slično. Oni devastiraju Kabul. Preuzimaju vlast. Bezmalo sve uništavaju. Njihova strahovlada je do te mjere grozna da su svojim dolaskom Talibani dočekani dobrodošlicom.